Darja Domratsjeva

Darja Vladimirovna Domratsjeva (Dárja Vladímirovna Dómratsjeva, russisk: Дарья Владимировна Домрачева, belarusisk Дар’я Уладзіміраўна Домрачава – Darja Uladzimirawna Domratsjava, født 3. august 1986 i Minsk) er en belarusisk tidligere skiskytter. Hun begynte med skiskyting i 1999 og deltok i verdenscupen fra 2005 til 2018. Hun har to verdensmesterskapstitler og fire olympiske gullmedaljer, derav tre individuelle. Hun vant 31 verdenscuprenn i løpet av sin karriere.

 Karriere 
Domratsjeva deltok i junior-VM fra 2005 til 2007 og hun tok fem individuelle medaljer. Under junior-VM i 2005 tok hun gull på sprinten og jaktstarten. Året etter tok hun bronse på jaktstarten, og i 2007 tok hun sølv på sprinten og jaktstarten.

Hun deltok i sitt første seniorverdensmesterskap i 2007, og da ble hennes beste individuelle plassering en 13.-plass på sprinten. Både i 2007 og 2008 var hun med på å ta femteplass i stafett, og under VM i 2008 fikk hun også sin første medalje, en sølvmedalje i mixed stafett. I VM i 2009 tok hun en femteplass på jaktstarten. I tillegg tok hun sjetteplass på fellesstarten.

Domratsjeva ble nummer 22 og 26 sammenlagt i verdenscupen henholdsvis i sesongene 2006/07 og 2007/08, men sesongen 2008/09 var hennes inntil da beste sesong. Riktignok gjorde hun en tabbe på fellesstarten i Oberhof, hvor hun skjøt stående på andre skyting, som er liggendeSkiskytter glemte å legge seg ned (VG), men hun tok flere pallplasseringer. Den første var en tredjeplass på sprinten i Ruhpolding den 16. januar 2009. Seks dager senere tok hun andreplass på sprinten i Antholz, bak Tora Berger. På jaktstarten to dager etterpå tok hun tredjeplass, og hun kom på sjuendeplass i verdenscupen sammenlagt.

Domratsjeva ble nummer tre i åpningsrennet i verdenscupsesongen 2009/10. Under fellesstarten i Oberhof 10. januar 2010, var hun nok en gang uheldig. Hun ledet rennet før tredje skyting, men der skjøt hun de tre første skuddene på feil skive (nummer 2 i stedet for nummer 1).Ny skiskytterflause av Domratsjeva (nrksport.no Hun pådro seg fire strafferunder og endte til slutt på 9.-plass.

Hun tok bronse på normaldistansen under OL i Vancouver 2010. 13. mars samme året tok hun sin første verdenscupseier på skiskyttersprinten i finske Kontiolax, og dagen etter vant hun også jaktstarten.

I 2012 ble hun verdensmester på jaktstart under VM i skiskyting i Ruhpolding. I 2013 ble det gull på fellesstart i VM i Nové Město. I Vinter-OL 2014 i Sotsji ble det gull på både jaktstart, normaldistanse og fellesstart.

Domratsjeva ble i 2014 tildelt ærestittelen Helt av Belarus som anerkjennelse for sin dyktighet og de tre gullmedaljene hun vant i Sotsji-OL.«Heroes of Belarus», Belarus' president. Lest 19. november 2015. I 2014 ble hun også tildelt Holmenkollmedaljen.Domratsjeva fikk Holmenkollmedaljen. aftenposten.no (22. mars 2014) Hun gikk glipp av hele sesongen 2015/2016 på grunn av sykdom.

Hun var med på Belarus' lag som vant gull på stafett under Vinter-OL 2018 i Pyeongchang, hvor hun også vant sølv på fellesstarten.

Domratsjeva er gift med den norske skiskytteren Ole Einar Bjørndalen, og 5. april 2016 kom nyheten om at de to ventet barn. Datteren Xenia ble født 1. oktober 2016.

 Verdenscupseire 
 Nr.  Dato  Sted  Øvelse  1 13. mars 2010  Kontiolax Sprint 2 14. mars 2010  Kontiolax Jaktstart 3 20. mars 2011  Holmenkollen Fellesstart 4 1. desember 2011  Östersund Normaldistanse 5 10. desember 2011  Hochfilzen Jaktstart 6 22. januar 2012  Antholz Fellesstart 7 4. mars 2012  Ruhpolding Jaktstart (VM) 8 17. mars 2012  Khanty-Mansijsk Jaktstart 9 18. mars 2012  Khanty-Mansijsk Fellesstart 10 7. desember 2012  Hochfilzen Sprint 11 17. februar 2013  Nové Město na Moravě Fellesstart (VM) 12 7. mars 2013  Sotsji Normaldistanse 13 3. januar 2014  Oberhof Sprint 14 4. januar 2014  Oberhof Jaktstart 15 9. mars 2014  Pokljuka Fellesstart 16 20. mars 2014  Holmenkollen Sprint 17 4. desember 2014  Östersund Normaldistanse 18 20. desember 2014  Pokljuka Jaktstart 19 11. januar 2015  Oberhof Fellesstart 20 18. januar 2015  Ruhpolding Fellesstart 21 23. januar 2015  Antholz Sprint 22 24. januar 2015  Antholz Jaktstart 23 8. februar 2015  Nové Město na Moravě Jaktstart 24 14. februar 2015  Holmenkollen Sprint 25 21. mars 2015  Khanty-Mansijsk Jaktstart 26 8. desember 2017  Hochfilzen Sprint 27 21. januar 2018  Antholz Fellesstart 28 9. mars 2018  Kontiolax Sprint 29 18. mars 2018  Holmenkollen Jaktstart 30 23. mars 2018  Tjumen Sprint 31 25. mars 2018  Tjumen Felelsstart

 Mesterskap 
 Olympiske leker 

Konkurranse 15 km Sprint Jaktstart Fellesstart Stafett Miks-stafett 2010 Vancouver Bronse 8.-plass 15.-plass 6.-plass 7.-plass  2014 Sotsji Gull 9.-plass Gull Gull 5.-plass — 2018 Pyeongchang 27.-plass 9.-plass 37.-plass Sølv Gull 5.-plass

 Verdensmesterskap 

Konkurranse 20 km Sprint Jaktstart Fellesstart Stafett Miks-stafett 2007 Antholz —13.-plass22.-plass5.-plass13.-plass 2008 Östersund  —46.-plass25.-plass  —5.-plassSølv 2009 Pyeongchang11.-plass53.-plass5.-plass6.-plass4.-plass9.-plass 2010 Khanty-Mansijsk colspan=5 9.-plass 2011 Khanty-Mansijsk19.-plass26.-plass35.-plassSølv Bronse10.-plass 2012 Ruhpolding25.-plassSølv Gull5.-plass4.-plass6.-plass 2013 Nové Město na Moravě33.-plass43.-plass25.-plass Gull7.-plass11.-plass 2015 Kontiolax16.-plass25.-plass7.-plass4.-plass7.-plass4.-plass 2016 Oslo Holmenkollen colspan=6  2017 Hochfilzen13.-plass27.-plassSølv19.-plass9.-plass  —

 Se også 
 Liste over mestvinnende vinterolympiere

 Referanser 

 Eksterne lenker 





Kategori:Belarusiske skiskyttere
Kategori:Olympiske mestere for Belarus
Kategori:Olympiske mestere i skiskyting
Kategori:Verdensmestere i skiskyting
Kategori:Olympiske sølvmedaljevinnere for Belarus
Kategori:Olympiske sølvmedaljevinnere i skiskyting
Kategori:Olympiske bronsemedaljevinnere for Belarus
Kategori:Olympiske bronsemedaljevinnere i skiskyting
Kategori:Medaljevinnere under Vinter-OL 2010
Kategori:Deltakere for Belarus under Vinter-OL 2010
Kategori:Skiskyttere under Vinter-OL 2010
Kategori:Medaljevinnere under Vinter-OL 2014
Kategori:Deltakere for Belarus under Vinter-OL 2014
Kategori:Skiskyttere under Vinter-OL 2014
Kategori:Deltakere for Belarus under Vinter-OL 2018
Kategori:Skiskyttere under Vinter-OL 2018
Kategori:Medaljevinnere under Vinter-OL 2018
Kategori:Personer fra Minsk
Kategori:Skiskyttertrenere
Kategori:Deltakere under VM i skiskyting 2007
Kategori:Deltakere under VM i skiskyting 2008
Kategori:Deltakere under VM i skiskyting 2009
Kategori:Deltakere under VM i skiskyting 2010
Kategori:Deltakere under VM i skiskyting 2011
Kategori:Deltakere under VM i skiskyting 2012
Kategori:Deltakere under VM i skiskyting 2013
Kategori:Deltakere under VM i skiskyting 2015
Kategori:Deltakere under VM i skiskyting 2017